Η σχέση των άμεσων ξένων επενδύσεων με το φυσικό περιβάλλον: Μια εμπειρική διερεύνηση για τις χώρες της Κεντρικής και Ανατολικής Ευρώπης
Creators: name: Χριστοφορίδης, Θεόδωρος Δημητρίου
Publisher: name: Aristotle University of Thessaloniki
Year: 2018
Subjects: Άμεσες Ξένες Επενδύσεις
Συνολοκλήρωση
Περιβαλλοντική Καμπύλη Kuznets
Foreign Direct Investment
Cointegration
Environmental Kuznets Curve

description: Η σχέση των Άμεσων Ξένων Επενδύσεων (ΑΞΕ) με την ποιότητα του φυσικού περιβάλλοντος στις χώρες υποδοχής έχει μελετηθεί από πολλούς ερευνητές, οδηγώντας σε διαφορετικά συμπεράσματα για το αν οι AΞΕ στις χώρες αυτές έχουν θετικό ή αρνητικό αντίκτυπο στη ποιότητα του περιβάλλοντος. Οι εισροές ΑΞΕ έχουν ως αποτέλεσμα άλλες χώρες υποδοχής να λειτουργούν ως «καταφύγια ρύπανσης» (pollution havens) αυξάνοντας τη περιβαλλοντική ρύπανση, ενώ άλλες ως «φωτοστέφανα ρύπανσης» (pollution haloes), μειώνοντας αυτή. Σκοπός της παρούσας μελέτης είναι η διερεύνηση της επίδρασης των ΑΞΕ στο φυσικό περιβάλλον των οικονομιών μετάβασης της Κεντρικής και Ανατολικής Ευρώπης (ΚΑΕ), κατά την περίοδο 1995-2014. Για το σκοπό αυτό χρησιμοποιούνται οι μεταβλητές της οικονομικής μεγέθυνσης και της κατανάλωσης ενέργειας ως επιπλέον προσδιοριστικοί παράγοντες της περιβαλλοντικής υποβάθμισης. Επιπλέον ελέγχεται τυχόν μη γραμμική επίδραση των ΑΞΕ στην ποιότητα του περιβάλλοντος, υπό τη μορφή της περιβαλλοντικής καμπύλης Kuznets (ΕΚC). Εφαρμόζονται οικονομετρικές μέθοδοι ελέγχου μοναδιαίας ρίζας, συνολοκλήρωσης και εκτίμησης σε πάνελ δεδομένα (Pedroni,Kao,PMG,GMM) και διαπιστώνεται ότι σε μακροχρόνιο ορίζοντα οι ΑΞΕ οδηγούν σε υποβάθμιση του φυσικού περιβάλλοντος, καθιστώντας τις χώρες της ΚΑΕ καταφύγια ρύπανσης. Επίσης στη σχέση μεταξύ ΑΞΕ και περιβαλλοντικής υποβάθμισης επιβεβαιώνεται η ύπαρξη μη γραμμικής σχέσης τύπου ΕΚC, ενώ η αύξηση της κατανάλωσης ενέργειας οδηγεί σε αύξηση των ρύπων CO2. Η οικονομική μεγέθυνση των χωρών της ΚΑΕ μακροπρόθεσμα οδηγεί σε μείωση της επιβάρυνσης του φυσικού περιβάλλοντος. Σε βραχυχρόνιο ορίζοντα η οικονομική μεγέθυνση και η κατανάλωση ενέργειας οδηγούν σε περιβαλλοντική υποβάθμιση, ενώ στην ανά χώρα εκτίμηση, σε κάποιες χώρες οι ΑΞΕ επηρεάζουν αρνητικά και σε άλλες θετικά την περιβαλλοντική ποιότητα.
description: The relationship between Foreign Direct Investment (FDI) and environmental quality in host countries has been studied by many researchers, leading to different conclusions as to whether the FDIs in these countries have a positive or negative impact on the environmental quality. As a result of the FDI inflows, some host countries operate as "pollution havens", increasing environmental pollution, while others operate as "pollution haloes", reducing it. The purpose of this study is to investigate the impact of FDI on the environment of Central and Eastern European transition economies (CEE), during the period 1995-2014. For this purpose, the variables of economic growth and energy consumption are used as additional determinants of environmental degradation. Furthermore, a possible non-linear effect of FDI on environmental quality in the form of the Kuznets environmental curve (EKC) is investigated. Econometric methods of unit root tests, cointegration tests and panel data estimators are being implemented (Pedroni and Kao, PMG and GMM) and the findings show that over the long term, FDI lead to environmental degradation, making the CEE countries pollution havens. In addition, the relationship between FDI and environmental degradation confirms the existence of a non-linear EKC type relationship, while the increase in energy consumption leads to an increase in CO2 emissions. The economic growth of CEE countries in the long term, lead to a reduction of environmental pollution. In the short term, economic growth and energy consumption lead to environmental degradation. In some countries FDIs have a negative effect in environmental quality, while in others have a positive one.